तैमूर अली खान बॉलीवुड के एक ऐसे स्टार किड हैं जो अक्सर अपनी क्यूट फोटो की वजह से सोशल मीडिया में छाए रहते हैं। हाल ही में करण जौहर ने अपने दोनों बच्चों यश और रूही का पहला बर्थडे सेलिब्रेट किया था। इस बर्थडे बैश में बॉलीवुड की जानी-मानी हस्तियां अपने बच्चों के साथ पहुंची थीं। इस शानदार बर्थडे पार्टी में सैफ अली खान और करीना कपूर के छोटे नवाब तैमूर ने भी शिकरत की थी। इस दौरान वह यश और रूही के साथ जमकर मस्ती करते नजर आए थे। वहीं अब करण जौहर ने तैमूर और यश की एक बेहद क्यूट फोटो सोशल मीडिया पर शेयर की है। उन्होंने इस फोटो को शेयर करते हुए ये भी बता दिया कि तैमूर और यश बड़े होकर क्या बनने वाले हैं।